**Magyar irodalom óratervezet**

**A tanítás helye**: Szeged és Térsége Bárczi Gusztáv Egységes Gyógypedagógiai Módszertani Intézmény

**A tanítás ideje:**2018. november 5.

**Tanít:** Berta-Nagy Julianna

**Osztály:** 4. osztály

**Tantárgy:** Magyar nyelv és irodalom

**A tanítás témaköre:** Az írott szöveg megértése

**A tanítás anyaga:** Az erdei kincstár

**A tanítás célja:** Szövegértő képesség fejlesztése az önállóság fokozásával. Szövegelemzés, lényegkiemelés, következtetés, összefüggések felismerése. Információkereső technikák megalapozása. A kifejező olvasás képességének fejlesztése. Az olvasás megszerettetése, az irodalom szeretete iránti igény felkeltése, olvasóvá nevelés. Fantázia, kreativitás, beleélő képesség növelése.

**A felkészülésnél felhasznált szakirodalom:**32/2012. (X. 8.) EMMI rendelet; Sajátos nevelési igényű gyermekek óvodai nevelésének irányelve és a sajátos nevelési igényű tanulók iskolai oktatásának irányelve kiadásáról. Sajátos nevelési igényű tanulók Kerettanterve: 23/2013. (III.29.) számú EMMI rendelet. Szeged és Térsége Bárczi Gusztáv Egységes Gyógypedagógiai Módszertani Intézmény Pedagógiai Programja.

Szitakötő 43. szám

**A tanítás eszközei:** Interaktív tábla, Szitakötő c. kiadvány, ceruza, bot, napszemüveg, játékpénz, feladatlap

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **A feladat****sor-száma** | **A****feladat-ra****fordított****idő** | **Oktatási/nevelési tartalom,****tevékenységi forma** | **Didaktikai célok, feladatok** | **Tanulás-szervezési formák** | **Módszerek** | **Eszközök** | **Egyéni segítség-nyújtás** | **Megjegyzés** |
| **Bevezető rész**I/1.I/2. | 4 perc3 perc | *Mi a kincs?* Mindenki elmondhatja szóban, számára mit jelent a kincs.*Kik élnek az erdőben?**Mi lehet kincs az állatok számára?*Kiosztom a Szitakötő c. kiadványt.*Lapozzátok át és próbáljátok meg kitalálni, melyik mesét fogjuk elolvasni az alapján, amiről eddig beszélgettünk!* Az erdei kincstár | érdeklődés felkeltése, kreativitás, képzelőerő, gondolkodási műveletek fejlesztése | Frontális / egyéni | Motiválás, beszélgetés  |  |  | A tanulók 4-es csoportokban ülnek. (16 fő) |
| **Fő rész**II/1. | 13 perc | *Mindenki keresse meg Az erdei kincstár című mesét a 19. oldalon! Közösen elolvassuk a mesét! Vegyetek elő egy ceruzát és olvasás közben húzzátok alá azokat a szavakat, amiknek nem ismeritek a jelentését!* | Auditív figyelem fejlesztése, hangos olvasás gyakorlása  | Frontális | hangos olvasás  | Szitakötő 19-21. oldal | Ha valaki nem követi megfelelően az olvasott mesét, segítek megtalálni, hol tartunk | Közben figyelem, hogy minden tanuló követi-e a mesét. |
| II/2. | 5 perc | Gyerekek számára ismeretlen szavak megbeszélése  | Gondolkodás fejlesztése, auditív emlékezet, fejlesztése, passzív és aktív szókincs fejlesztése és megerősítése | Frontális munka | Beszélgetés, ellenőrzés, dicséret | ceruza, Szitakötő kiadvány |  | Megbeszélésre kerül: talpfa, MÉH, ócskavas, juss, adó, lépesméz, kleptomániás, felment |
| II/3. | 5 perc | *Csapatban párosítsátok az állatok lábnyomait!*Interaktív táblán ellenőrizzük közösen a csapatok munkáját | Gondolkodás, együtt-működési képesség | Csoportmunkafrontális munka | Cselekedtetés, ellenőrzés, dicséret | Kivágott képek1. sz. melléklet | A csapatoknak szükség esetén segítséget nyújtok |  |
| II/4. | 2 perc | *Gyűjtsük össze a mese szereplőit!* Felírom a táblára: Medvenc, Puskaravasz, Vakond, Kecske, Nyúl, Szarka, Kecske, Bagoly | Gondolkodás, szövegértési készség, fejlesztése  | Frontális munka | Beszélgetés | Szitakötő kiadvány, interaktív tábla |  |  |
| II/5. | 8 perc | *Játsszuk el a tárgyalást!*A gyerekek maguk vállalhatják a szerepeket. | Együtt-működési képesség fejlesztése, szöveg értelmezése, emlékezet fejlesztése, kommunikációs képességek fejlesztése | Frontális munka | Cselekedtetés, drámajáték dicséret | Játékpénz, bot, napszemüveg |  | A terem hátsó részében a szőnyegen dramatizáljuk a mesét |
| **Befejező rész**III/1. | 5 perc | Értékelés: *Hogy tetszett a mese?**Hogyan éreztétek magatokat az előadás közben?* Tapasztalatok megbeszéléseHázi feladat kijelölése:*Rajzoljátok le azt a részt a meséből, ami a legjobban tetszett!*  | Helyes önértékelés visszajelzéssel |  | Értékelés dicséret |  |  | egyénileg értékelem a tanulókat |

1. sz. melléklet

